Vaskakas Bábszínház

A Pincérfrakk utcai cicák
2122-07-11 08:00 - 17:00 UTC
Bemutató: 2014. április 27. 11 óra
Van egy semmi csöpp utca Budán, a Pincérfrakk utca. Nekiszalad egy csúcsos hegynek, a másik felén pedig lehömpörödik, és eltűnik a Bujjbehamari erdőben. Nem mondhatnám, hogy valami széles utca, az autóbusz is csak két részletben fér el rajta. Itt él Mörrenmorcogi Micó; Lédiell, a szépséges cicalány; Rafael, a költőmacska és Bilkeygorzó, aki le sem tagadhatná, hogy tigrisek távoli rokona. 2014-ben a Pincérfrakk utca apraja és nagyja Budáról Győrbe, a Vaskakas Bábszínház színpadára költözik.
Varázslatos történet a varázslatos Pincérfrakk utca varázslatos lakóiról, Kormos István varázslatos meséi alapján. Azoknak, akik hisznek a mesékben; és azoknak, akik – még – nem.
Az előadás a tatabányai Jászai Mari Színház és a győri Vaskakas Bábszínház koprodukciójában jött létre.
Alkotók:
Kormos István meséjét bábszínpadra alkalmazta: Kocsis Rozi (Blattner Géza-díjas)
Tervező: Mátravölgyi Ákos (Blattner Géza-díjas)
Zeneszerző: Rab Viki
Színpadi mozgás: Fitos Dezső (Harangozó Gyula-díjas)
Rendező: Kocsis Rozi(Blattner Géza-díjas)
A zenei felvételeken közreműködött:
Falvai Márton – kürt
Pazdernik Erzsébet – cselló
Hangmérnök:
Jörg Tibor
Szereplők:
Mörrenmorcogi Micó: Ujvári Janka (Jászai Mari-díjas)
Bilkeygorzó; VI. Lajos, farkaskutya: Szukenyik Tamás
Állatbarát lakó; I. Lajos, komondor; IX. Lajos, pincsi; Háj-Iháj-Miháj: Rab Viki
Macskaszőr-allergiás lakó; V. Lajos, dakszli; III. Lajos, foxi: Ragán Edit
Kalitkás lány lakó, Lédiell: Gergely Rozália
Kovács Nyikoláj lakó; II. Lajos, kuvasz; IV. Lajos, vizsla; Rafael: György Zoltán Dávid
Csíkosbunda Kázmér: Jáger András m.v.

A Rézhegyek királynője
2122-07-11 08:00 - 17:00
Bemutató: 2015. november 29. 11 óra
Aztán Sztyepan és Nasztya történetét hallotta-e már valaki? Úgy, ahogy Petyka bácsi meséli? Nem? A Rézhegyek lábánál esett ez a furcsa eset, már amennyiben furcsának találja valaki, hogy a hegy gyomrának kincsei énekeltek, mikor az éj leszállt és a Rézhegyek csodálatos királynője még az emberek között járt. És bizony törődött is velük. Főként a szerelmesekkel, akik oly gyámoltalanok tudnak lenni, pláne, ha még az ég is egymásnak szánta őket. De hogy jön ez Sztyepanhoz és Nasztyához? Na, azt csak Petyka bácsi tudja. És ez a mese.
Alkotók:
Dramaturg: Jeli Viktória
Zene: Melis László
Tervező: Michac Gábor
Rendező: Bercsényi Péter
Szereplők:
Bora Levente
Gergely Rozália
Rab Viki
Ragán Edit
Szukenyik Tamás
Törőcsik Eszter m.v.
Vitányi-Juhász István

A szigetlakó – TIE bemutató
2122-07-11 08:00 - 17:00
Bemutató: 2017. április 6. 11 óra
A Kerekasztal Színház és a Vaskakas Bábszínház komplex színházi nevelési előadása
Milyen tudásokra van szükségünk ahhoz, hogy boldogulni tudjunk az életünkben, és megfeleljünk a társadalom elvárásainak? Péterfia Péternek, aki tizenhat éves koráig egy szigeten élt az édesanyja társaságában, halvány fogalma sincs erről. Nem tudja, hogyan kell viselkednie egy királynak; nem tudja, hogyan kell társaságban, közösségben létezni; és nem tudja, hogyan kell közelednie a feleségéhez. De mégis: honnan szerezhetné meg Péter ezeket a tudásokat? Megszerezheti-e egyáltalán?
A szigetlakó című előadás során közös gondolkodásra és játékra invitáljuk a hozzánk érkező nézőket. Az előadás színházi esemény, melyben a résztvevő fiatalok alkotóként vannak jelen, akik színházi eszközöket, munkaformákat használva, megélt tudást szereznek az előadás által középpontba állított problémakörről, tabutémákról, aktuális társadalmi és örök emberi kérdésekről.
Amellett, hogy a nézők aktív részeseivé válnak az előadásnak, megismerkednek egy különleges bábszínházi formanyelvvel: a tárgyanimációval. Az előadás szereplőit különböző formájú és méretű üvegek személyesítik meg.
Alkotók:
Szövegkönyv: Markó Róbert
Zene: Rab Viki
Bábrendező: Kocsis Rozi (Blattner Géza-díjas)
Konzulens: Nyári Arnold
Projektvezető, rendező: Hajós Zsuzsa
Szereplők:
Bora Levente
Gergely Rozália
Kocsis Rozi (Blattner Géza-díjas)
Rab Viki
Ragán Edit
Szukenyik Tamás
Vitányi-Juhász István

Anyajegy
2122-07-11 08:00 - 17:00
Bemutató: 2016. január 30. 18 óra
„Döbbentem tapasztalom, hogy hiába vagyok a közepén az életemnek, hiába vagyok én a Mama, mégsem vagyok az a nagy és mindenható lény, akinek annak idején az éppen ennyi idős szüleimet láttam. Felnőtt vagyok, de nem vagyok eléggé erős.” Előadás születésről és halálról, anyákról és gyerekekről, férfiakról és nőkről. Az élet legapróbb és legfontosabb kérdéseiről.
Támogatók: Csodamalom Bábszínház, ESZME, Színház- és Filmművészeti Egyetem, Vaskakas Bábszínház
Alkotók:
Író: Szabó T. Anna
Báb: Emőd Kriszta
Művészeti munkatárs: Ellinger Edina és Gimesi Dóra
Rendező: Markó-Valentyik Anna
Szereplők:
Markó-Valentyik Anna

Az emlékfoltozók
2122-07-11 08:00 - 17:00
Bemutató: 2016. február 7. 11.óra
Kamilla és Lizinka, a két tündérrigólány már 237 éve foltozzák együtt az élőlények és a tárgyak hiányos emlékeit. Már csak néhány emléket kell megfoltozniuk az elutazásuk előtt, amikor betoppan az életükbe Akáci Anna, az emlékfoltozó gyakornok. Anna csak akkor válhat igazi emlékfoltozóvá, ha Kamilla és Lizinka elárulják neki, mi az a titkos összetevő, ami nélkül nem lehetséges az emlékfoltozás. Anna beilleszkedése korántsem zökkenőmentes. Pedig a helyzetet meg kell oldani, és ehhez mind a hármójuk együttműködésére szükség lesz…
A Máté Angi lírai hangvételű mesekönyvéből készült előadás érzékenyen mesél egy életen át tartó barátság különleges erejéről, meg két generáció korántsem azonos látásmódjáról. Zenével és sok-sok varázslattal.
Alkotók:
Máté Angi azonos című meséje alapján írta: Nagy Orsolya
Látvány: Bartal Kiss Rita (Blattner Géza-díjas), Bobor Ági e.h.
Zene: Rab Viki
Mozgás: Fejes Kitty
Rendező: Markó Róbert
Szereplők:
Kocsis Rozi (Blattner Géza – díjas)
Ujvári Janka (Jászai Mari – díjas)
Gergely Rozália
Élőben zenél: Tóth Balázs
Közreműködik: Bora Levente, Ragán Edit és Ungvári István

Az új nagyi
2122-07-11 08:00 - 17:00
Bemutató: 2015. október 4. 11 óra
A régi nagyi állandóan a frizurámmal volt elfoglalva: “Fini, mit csináltál már megint a gyönyörű hajaddal?!” – ezt kérdezte folyton. Aztán elsétáltunk a parkba kacsákat etetni száraz kenyérmorzsával. Az új nagyi egészen más. Mindig megdicséri a frizurámat: “Milyen jó a hajad, Finikém!”- ezt mondogatja folyton. És inkább ő eszi meg a száraz kenyérmorzsát a parkban, mintsem, hogy a kacsákat etesse vele. Megindítóan szép történet egy kislányról és a nagymamájáról: mesés utazásokról, múltról és jövőről, egymásért való felelősségünkről.
Alkotók:
Elisabeth Steinkellner meséje alapján írta: Markó Róbert
Díszlet-, jelmez- és bábtervező: Bartal Kiss Rita (Blattner Géza-díjas)
Zeneszerző: Rab Viki
Rendező: Kuthy Ágnes
Szereplők:
Főglein Fruzsina e.h.
Ragán Edit
Ujvári Janka (Jászai Mari-díjas)

Bernarda Alba
2122-07-11 08:00 - 17:00
Bemutató: 2010. november 6. 17 óra
„- A falnak beszél itt az ember?… Csapjátok ki, hadd henteregjen a szalmában! A kancákat zárjátok az istállóba, de a csődört engedjétek már ki, mert ránk dönti a falat! Hjaj, micsoda élet!…
– Ráereszted az új kancákra?
– Még hajnalban.
– Küszködsz, mint egy férfi.
– Bizony.”
Alkotók:
Dramaturg: Gimesi Dóra
Látvány: Michac Gábor és Tengely Gábor (Blattner Géza-díjas)
Zene: Rab Viki
Koreográfus: Nemes Zsófia és Vig Ágnes
Rendező: Tengely Gábor (Blattner Géza-díjas)
Szereplők:
Bernarda Alba – Ujvári Janka (Jászai Mari-díjas)
Angustias – Kocsis Rozi (Blattner Géza-díjas)
Magdalena – Varga Anita
Amelia – Ragán Edit
Martirio – Rab Viki
Adela – Pallai Mara
Bercsényi Péter m.v.

Bigyó baba
2122-07-11 08:00 - 17:00
Bemutató: 2010. november 21. 11 óra
Ha térképen keresed, Biztos, hogy nem leled. De szeretnél ott lenni? Nem kell hát mást tenni, Mint akarni erősen, erősen akarni A mesékben hiszek én – hangosan mondani. A mesékben én hiszek, ezt kell most mondani. A mesékben hinnünk kell, és meg fogjuk találni … a mesék birodalmát, a sehol nem található de mindig létező BROCA utcát. A történetről: Párizsban, a Szajna partján, a Broca utcában fura figurák élnek. Said papa a fiával és leányával Bachirral és Nadjával. S ott lakik velük Bigyó, a mindent látó baba, és Molette Rúzs a vén banya. Az ő mulatságos, kalandos történetüket meséli el a játék…
Alkotók:
Pierre Gripari meséi nyomán bábszínpadra írta: Fábián György
Dramaturg: Szabó Attila
Tervezte: Bartal Kiss Rita (Blattner Géza-díjas) ötlete nyomán: Balla Ildikó
Zeneszerző: Rab Viki
Rendező: Ujvári Janka (Jászai Mari-díjas)
Szereplők:
Mád: Kocsis Rozi (Blattner Géza-díjas)
Mösz: Szukenyik Tamás

Borsószem hercegkisasszony
2122-07-11 08:00 - 17:00
Bemutató: 2011. október 2. 11 óra
A válogatós herceg feleséget, a palota macskája egeret, a kastély egérpárja egy szem borsót keres, háromból kettő talál is – nem rossz arány. Zenés bábjátékunk címszereplője pedig világmegvető bátorsággal gyalogol saját fenséges lábain, sőt bemászik ablakon, bebújik függöny mögé, elrejtőzik ágy alá, kísért szellemtestben, és ki tudja, mit még. Ja, mindenekelőtt (mindenek után): nem alszik borsó fodrozta ágyban. Mert egy hercegkisasszony gyalog is, ablak mellett is, függöny mögött is, ágy alatt is, szellemtestben is hercegkisasszony.
Alkotók:
Andersen meséje nyomán írta: Markó Róbert és Erdeős Anna e.h.
Dramaturg: Markó Róbert
Tervező: Wunder Judit
Zeneszerző: Hoffer Károly e.h.
Zenei tanácsadó: Fekete Mária
Osztályvezető tanárok: Meczner János és Csizmadia Tibor
Rendező: Erdeős Anna e.h.
Szereplők:
Pallai Mara
Tengely Gábor (Blattner Géza-díjas)
Ragán Edit

Csillagszedő Márió
2122-07-11 08:00 - 17:00
Bemutató: 2013. január 13. 11 óra
Két mai, átlagos család. Két mai, átlagos kisgyerek. Gyerekszerelem, gyerekdráma, gyerekhumor. Egy teljessé váló csonka család, avagy látható-e a szemnek, ami igazán lényeges; és kihalászható-e a vízből minden csillag a rossz látási viszonyok dacára.
Alkotók:
Író: Kiss Ottó (József Attila-díjas)
Dramaturg: Pallai Mara
Tervező: Sipos Katalin és Sisak Péter
Zeneszerző: Kákonyi Árpád
Rendező: Tengely Gábor (Blattner Géza-díjas)
Mozgás: Benkő Ágnes
Szereplők:
Csillag Botond
Csillag Panni
Gergely Rozi
György Zoltán Dávid
Pallai Mara

Csárdáskirálynő
2122-07-11 08:00 - 17:00
A Vaskakas Bábszínház Csárdáskirálynő c. előadásában az idős primadonna, Vereczkey Szilvia emlékszik vissza fiatalságára, az orfeumi élet vidám napjaira, az ifjúság boldogságára, megidézve az eredeti történet jól ismert alakjait. A régi szép időket a bolgár alkotók különleges technikával álmodták színpadra. Az előadás az operett túlcsorduló érzései, s a bábok kicsinységének ellentétére alapuló humorra épít.
Bábszínpadra alkalmazta és rendezte: Zheni Pashova és Peter Pashov
Tervezte: Diana Uzunova
Játsszák:
Halasi Bea
Jáger András
Kocsis Rozi (Blattner Géza-díjas)
Mákszem Lenke
Pethő Gergő
Rab Viki
Ragán Edit
Szukenyik Tamás
Varga Anita

Egerek könyve
2122-07-11 08:00 - 17:00
Bemutató: 2018. január 14. 11 óra
„Pápaszemes éjiegér
ül a panamai fákon.
Betűzi a hírlapokat –
hány egér van a világon?”
Sokféle egér él a Földön: kicsik és nagyok, dundik és soványak, szőrösek és simák, feketék, barnák és sárgák, európaiak, afrikaiak és ázsiaiak, kedvesek és morcosak, vidámak és mélabúsak, olyanok, akik szeretnek enni (főleg édességet!), és olyanok is, akik szeretnék zenélni, táncolni, macskákat riogatni, titkos álmokat dédelgetni. Ha jobban megnézzük a fenti listát, akkor láthatjuk, hogy az egerek nem sok mindenben különböznek a Földön lakó emberektől. Nincs belőlük két egyforma, na! Az egérsort még hosszan lehetne folytatni, de ki kell jelentenünk, hogy az egerek száma szinte megszámlálhatatlan!
Alkotók:
Szerző: Kovács András Ferenc (Kossuth-díjas)
Látványtervező: Boráros Szilárd
Koreográfus: Fejes Kitty
Zeneszerző: Rab Viki
Dramaturg: Nagy Orsolya
Rendező: Tengely Gábor (Blattner Géza-díjas)
Szereplők:
Bora Levente
Gergely Rozália
Markó-Valentyik Anna
Rab Viki
Szukenyik Tamás

Hamupipőke
2122-07-11 08:00 - 17:00
Bemutató: 2018. május 20. 11 óra
A győri Vaskakas Bábszínház nagyszínpadi előadása a Grimm testvérek változatát veszi alapul, de Gimesi Dóra adaptációja igazi mai mesévé varázsolja az elárvult lány történetét: itt a királyfi a bolognai egyetemen tanult bölcsészetet, Hamupipőke biciklin suhan el a bálba, szabadidejében legszívesebben R. L. Stevenson A kincses sziget című művét olvassa, tánc- és illemtanleckék helyett, és felfedező szeretne lenni, akárcsak az édesapja.
Alkotók:
A Grimm testvérek azonos című meséje alapján írta: Gimesi Dóra
Dramaturg: Nagy Orsolya
Tervező: Michac Gábor
Zeneszerző: Tarr Bernadett
Mozgás: Fejes Kitty
A rendező munkatársa: Bora Levente
Rendező: Tengely Gábor (Blattner Géza-díjas)
Szereplők:
Hamupipőke – Nagy Petra
Apa, Hamupipőke édesapja – Szukenyik Tamás
Mostoha, Apa új felesége – Markó-Valentyik Anna
Amália, a Mostoha idősebbik lánya – Gergely Rozália
Emília, a Mostoha fiatalabbik lánya – Főglein Fruzsina
Királyfi, hamarosan király, név szerint Fülöp – Vitányi-Juhász István
Leopold, a királyfi komornyikja – Kovács Domokos

Hanyistók, avagy a grófkisasszony és a lápi szörny története
2122-07-11 08:00 - 17:00
Bemutató: 2014. február 16. 11 óra
Valamikor réges-régen a kapuvári halászok fönt a Hanyban egy gyereket fogtak ki a Király tóból, aki ugyan teljesen meztelen volt, de mégsem fázott, mert testét halpikkelyek fedték. Félig ember volt, félig hal: ujjai között úszóhártya feszült. Főtt ételt nem evett meg, kígyókkal, békákkal táplálkozott. Behozták a kapuvári várba, s mivel nem tudták, hogy meg van-e keresztelve, hát megkeresztelték. A keresztapaságot maga a tiszttartó vállalta. A keresztségben az István nevet kapta, s mert a Hanyban találták, hát elnevezték Hany Istóknak.
Alkotók:
Író: Pallai Mara
Rendező: Tengely Gábor (Blattner Géza-díjas)
Tervező: Michac Gábor
Mozgás: Fejes Kitty
Szereplők:
Hanyistók: György Zoltán Dávid
Kisasszony: Gergely Rozália
Grófné: Ragán Edit
Szakácsnő: Rab Viki
Komornyik: Szukenyik Tamás
Cseléd: Kocsis Anna
Monsieur: Bora Levente

A Mikulás új szánja
2130-05-01 08:00 - 17:00
Bemutató: 2020. december 6. 11 óra
Nagy a sürgés-forgás a Mikulás ajándékgyárának csomagolórészlegén. A csomagolórészleg dolgozói éjt nappallá téve azon munkálkodnak, hogy előkészítsék a Mikulás által kiszállítandó ajándékokat. Exkluzív idegenvezetésünk keretében a nézők betekintést nyerhetnek a csomagolórészleg működésébe, sőt, feltűnik majd a gyár egy-két rejtőzködő lakója is: Gergő, a mindig éhes barnamedve, aki nem mellesleg a Mikulás alvómackója, és az örökké szomorú Hókirálynő is, akit eddig senkinek sem sikerült felvidítania. És persze előbb vagy utóbb remélhetőleg a Mikulás is felbukkan, hogy felpakolja szánjára az első ajándékszállítmányt…
Alkotók:
Író: Nagy Orsolya
Zeneszerző: Rab Viki
Koreográfus: Bora Levente
Szereplők:
Balla Bendegúz: Bora Levente
Szekeres Hajnalka: Nagy Petra
Faragó Ágnes: Rab Viki
Gergő, a Mikulás alvómackója: Bora Levente
Hókirálynő: Rab Viki
Közreműködik: Szukenyik Tamás

Izeg-mozog!
2132-03-01 10:00 | Vaskakas Bábszínház, Czuczor Gergely út, Győr, Győr-Moson-Sopron, 9084, Magyarország
Bemutató: 2011. november 12. 10 óra
Hangok, zajok, ízek, szagok, fények, színek, formák, felületek, tárgyak, gépek, élőlények. Feküdni, megfordulni, tapogatni, kúszni, mászni, lábra állni, tipegni, lépni, járni, futni, ugrálni, forogni. Enni, inni, aludni, figyelni, tanulni, beszélni. Négy éves kor alatt.
Alkotók:
Koreográfus: Fejes Kitty
Díszlettervező: Horváth Márk és Markó-Valentyik Anna
Konzulens: Kocsis Rozi (Blattner Géza-díjas)
Szereplők:
Markó-Valentyik Anna

A kismalac meg a farkasok
2132-05-01 11:00 - 12:00
Bemutató: 2019. május 5. 11 óra
A sűrű erdő közepén élő életigenlő malac, Ildikó és cseppet sem életigenlő barátja, Sándor, a varjú építkezésre adják fejüket. Először nádból, aztán fából, végül téglából építenek ideális malaclakot a gonosz farkas, Imre ellen. Imre persze igyekszik túljárni a kisállatok eszén, s nem restelli farkastestvéreit is csatasorba állítani, de a „többet ésszel, mint erővel” örök igazsága a mese végén ezúttal is érvényre jut.
Mulatságos történet magyar népmesék alapján, bábokkal és sok-sok zenével.
Alkotók:
Tervező: Bartal Kiss Rita (Blattner Géza-díjas)
Zeneszerző: Cseri Hanna e.h.
Író, rendező: Markó Róbert
Szereplők:
Ildikó, a malac: Nagy Petra
Evelin, a medve: Markó-Valentyik Anna
Sándor, a varjú: Bora Levente
Imre, a farkas: Markó-Valentyik Anna

Misi mókus kalandjai
2132-05-15 11:00 - 12:00
Bemutató: 2017. december 3. 11 óra
Sokféle mókus él Vörösmókusországban, de van egy dolog, ami az összes itt lakóban közös: mindegyikük farka dús, loboncos és vörös. Misi mókus az egyetlen, aki fekete farokkal született, ki is közösítik. Egy nap Misire bízzák a mókusok téli élelemkészletének őrzését, ám valaki ellopja az összes felhalmozott diót, mogyorót és gesztenyét. Misit nem hagyja nyugodni a gondolat, hogy a mókusok egész télire élelem nélkül maradnak, ezért Bumbával, a cirkuszi majommal útnak indulnak Afrikába, hogy megtalálják a Mindenttermő fát…
A győri Vaskakas Bábszínház, a zalaegerszegi Griff Bábszínház és tatabányai Jászai Mari Színház koprodukciója.
Alkotók:
Író: Tersánszky Józsi Jenő (Kossuth-díjas)
Dramaturg: Nagy Orsolya
Díszlet-, jelmez-, és bábtervező: Boráros Szilárd
Zeneszerző: Tarr Bernadett
Koreográfus: Fejes Kitty
Rendező: Markó Róbert
Szereplők:
Misi: Vitányi-Juhász István
Bumba: Szukenyik Tamás
Muci, kígyó: Nagy Petra
Tasziló, cirkuszigazgató, Rókus mókus, miniszterelnök: Csernák Norbert e.h.
Hiéna, kígyó, krokodil, mókusikrek: Ragán Edit
Tankréd, Igenmókus: Bora Levente

Éneklő Betlehem
2132-05-18 08:00 - 17:00
Bemutató: 2016. december 3. 11 óra
Mindenki nagy becsben tartja saját és rokonai születésének történetét, milyen volt a terhesség, a szülés, az első találkozás, az első napok. Évről évre meg is ünnepeljük ezt családunk, barátaink társaságában. Szívesen emlékezünk meg korszakalkotó zsenik, művészek, feltalálók, sportolók születésnapjáról is. Sokan nagy jelentőséget tulajdonítanak a születés évének, hónapjának, napjának. Hogyan álltak a csillagok azon az estén.
Az Éneklő Betlehem bábelőadás, mely Jézus születésének történetét meséli el, több mint harminc népdal, egy cimbalom és konyhai eszközök segítségével, egy teafőzés alkalmával.
„Karácsony estéjén szépen vigadjanak,
Első órájába békével jussanak,
Valahány e háznak lakosai vannak –
Az Isten áldása térüljön magukra!”
Támogatók: Nemzeti Kulturális Alap, Vaskakas Bábszínház
Alkotók:
Zeneszerző: Oláh Gergely
Szereplők:
Markó-Valentyik Anna

Akvárium
2132-05-18 08:00 - 17:00
Bemutató: 2018. november 18. 18 óra
„Tá-tá-tá-ti-ti-ti-ti-ti-ti-ti-ti-ti-tá-ti-ti-ti-ti-ti, kopogom a gépen. Néha kopogok, csak úgy, jó hangosan, tetszőleges betűket leütve, egy üres word dokumentumba. Kopogok, hogy azt higgyék, dolgozom. Tá-tá-tá-ti-ti-ti-ti-ti-ti-ti-ti-ti-tá-ti-ti-ti-ti-ti, kopogom, dallama van a kopogásnak. Dallam a monotóniában.”
Történt egy napon, hogy megjelent egy léggömb az elemzőként dolgozó Lóránd 15/3-as számú irodájában. A léggömb megjelent, és a léggömb maradt. A léggömb nem beszélt, hisz csak egy léggömb volt. Viszont a léggömb megjelenése arra sarkallta Lórándot, hogy ő maga beszélni kezdjen. És Lóránd mindent elmesélt a léggömbnek.
Az Akvárium című előadás egy férfi útkereséséről szól, aki nőnek érzi magát, de nem meri felvállalni identitását a környezete előtt. A léggömbnek köszönhetően számot vet önmagával: megelevenednek előtte múltjának fontos állomásai, és a jelen titkos vágyai, fantáziái. A kis iroda zárt terét egyre inkább szétfeszíti Lóránd útkeresése a saját igazsága felé. Lóránd az iroda kellékeinek és további, meglepő helyekről felbukkanó lufiknak a segítségével kelti életre életének meghatározó karaktereit. Ahogy haladunk előre az időben, Lóránd a történetmesélésben is egyre magabiztosabbá válik: életepizódjait helyenként songokkal, sanzonokkal, revüdalokkal fűszerezi.
Az akvárium ugyan biztonságos, de zárt. A tenger tágas és szabad, de kiszámíthatatlan. Melyiket válasszuk? Hol érdemes leélni egy életet?
Alkotók:
Író: Bora Levente és Nagy Orsolya
Dramaturg: Nagy Orsolya
Zeneszerző: Rab Viki és Bora Levente
Jelmez: Gyebnár Hajnalka
Szereplők:
Lóránd: Bora Levente
Köszönet: Kocsis Rozi, Takács Renáta, Bercsényi Péter, Herczeg József, Varga Attila, Horváth Márk, Markó Róbert, Tengely Gábor
